La Biblioteca Infantil obri les portes a una nova i divertida vesprada d’Animació Lectora
2025-07-24

El dimarts 25 de febrer, a les 18.00 hores, la màgia de la lectura serà novament la protagonista d’una nova vesprada gratuïta d’Animació Lectora a la Biblioteca Infantil de Burjassot. Una vesprada protagonitzada per una de les usuàries, Ana Alberola que, amant del món dels llibres, serà l’encarregada de fer l’activitat que arriba sota el nom: Queda lloc per a mi?.

Ana és mestra de primària i psicopedagoga i, a més, li encanta contar contes i jugar amb les paraules perquè, com diu, “les paraules ens ajuden a riure, a aprendre, a viatjar a altres mons, a conéixer personatges distints i a gaudir d’una lectura compartida”. Tot això ho vol compartir amb les xiquetes i els xiquets usuaris de la Biblioteca Infantil en aquesta divertida vesprada d’Animació Lectora.

Durant la sessió s’obrirà la caixa de les paraules que rimen per a escoltar un poema sorpresa del Monstre Friolero. Després, es llegirà el conte Queda lloc per a mi? de Loek Koopmans, i per a finalitzar, hi haurà un taller de manualitats.